
                Nr.23/42/2004

BIROUL PERMANENT

AL

CAMEREI DEPUTAŢILOR

Prezentul raport înlocuieşte raportul distribuit anterior cu nr. de înregistrare 183/R din 01.04.2004.



Vă înaintăm, alăturat, Raportul suplimentar asupra proiectului de Lege pentru modificarea Legii minelor nr.85/2003, transmis cu adresa P.L.-x 119 din 10 martie 2004, înregistrată la Comisia pentru industrii şi servicii sub nr.23/42 din 10 martie 2004.



În raport de obiectul şi conţinutul său, proiectul de lege face parte din categoria legilor organice.

p.PREŞEDINTE,

Cristian Buzea

   Nr.23/42/2004

RAPORT   SUPLIMENTAR

asupra proiectului de Lege pentru modificarea Legii minelor nr.85/2003



Prezentul raport înlocuieşte raportul distribuit anterior cu nr. de înregistrare 183/R din 01.04.2004.



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond,  cu proiectul de Lege pentru modificarea Legii minelor nr.85/2003, transmis cu adresa P.L.-x 119 din 10 martie 2004, înregistrată la Comisia pentru industrii şi servicii sub nr.23/42 din 10 martie 2004.



Potrivit prevederilor art.75 alin.(3) din Constituţie, Camera Deputaţilor este Cameră decizională.



Cu avizul nr.1707 din 10 decembrie 2003, Consiliul Legislativ a avizat favorabil această iniţiativă legislativă.



Proiectul de lege a fost avizat favorabil de către Comisia pentru buget, finanţe şi bănci, Comisia juridică, de disciplină şi imunităţi şi Comisia pentru politică economică, reformă şi privatizare.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţele din 31 martie şi 5 mai 2004.



Obiectul de reglementare se referă la modificarea Legii minelor nr.85/2003 în sensul compatibilizării legislaţiei româneşti în domeniul minier cu regulile existente pe plan internaţional cu privire la acordarea ajutorului de stat.




Deoarece facilităţile de natura ajutorului de stat în sectorul minier trebuie să fie similare şi altor domenii, cum ar fi cel petrolier, s-au admis amendamente la prezentul proiect de lege în corelare cu cele din proiectul Legii petrolului, dezbătut în aceeaşi şedinţă a comisiei.



În conformitate cu prevederile art.51 şi 52 din Regulamentul Camerei Deputaţilor, la lucrările comisiei au fost invitaţi din partea Ministerului Economiei şi Comerţului - domnul secretar de stat Andrei Grigorescu, domnul consilier Romulus Moucha şi doamna director general Rodica Dumitriu, din partea ANRM - doamna preşedinte Iuliana Stratulat.



După examinarea proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru modificarea Legii minelor nr.85/2003, cu amendamente admise.



La lucrările şedinţei au fost prezenţi 20 de deputaţi din numărul total de 25 de membri ai comisiei.



În raport de obiectul şi conţinutul său, proiectul de lege face parte din categoria legilor organice.

A M E N D A M E N T E   A D M I S E

	Nr.

crt.
	Text Legea pentru modificarea Legii minelor nr.85/2003


	Amendamente admise
	Motivaţia
	Camera Decizională

	0
	1
	2
	3
	4

	1.
	Titlul legii

LEGE

pentru modificarea Legii minelor nr.85/2003


	Nemodificat
	
	Camera Deputaţilor

	2.
	Articol unic. - Legea minelor nr.85/2003, publicată în Monitorul Oficial al României, Partea I, nr.197 din 27 martie 2003, se modifică după cum urmează:


	Articol unic. - Legea minelor nr.85/2003, publicată în Monitorul Oficial al României, Partea I, nr.197 din 27 martie 2003, se modifică şi se completează după cum urmează:


	Conform normelor de tehnică legislativă.
	Camera Deputaţilor


	0
	1
	2
	3
	4

	3.
	1. Articolul 50 se abrogă.


	Nemodificat
	
	Camera Deputaţilor



	4.
	2. Alineatul (1) al articolului 60 va avea următorul cuprins:

"Art.60. - (1) Prevederile licenţelor de explorare şi/sau exploatare încheiate înainte de intrarea în vigoare a prezentei legi şi aprobate sau în curs de aprobare de către Guvern rămân valabile pe întreaga lor durată în condiţiile în care au fost încheiate, cu excepţia facilităţilor."


	2. Alineatul (1) al articolului 60 va avea următorul cuprins:

"Art.60. - (1) Prevederile licenţelor de explorare şi/sau exploatare aprobate de către Guvern rămân valabile pe întreaga lor durată, în condiţiile în care au fost încheiate."
Dep.Istvan Antal - UDMR


	Exprimare mai clară în corelare cu amendamentul introdus la punctul următor.
	Camera Deputaţilor

	5.
	______
	3. După alineatul (1) al articolului 60 se introduce un alineat (11) nou cu următorul cuprins:

"(11) Acordarea facilităţilor de natura ajutorului de stat pentru titularii licenţelor de explorare şi/sau exploatare încheiate înainte de intrarea în vigoare a prezentei legi, pentru cele în curs de aprobare de către Guvern şi pentru noii solicitanţi se face cu respectarea legislaţiei în domeniul ajutorului de stat."

Raportorii


	În contextul negocierilor la Cap.VI - Politica în domeniul concurenţei, acordarea facilităţilor de natura ajutorului de stat trebuie să se realizeze cu respectarea legislaţiei în domeniu, care presupune notificarea măsurilor de ajutor de stat la Consiliul Concurenţei în vederea autorizării ajutoarelor de stat care respectă condiţiile şi criteriile prevăzute în regulamentele emise de Consiliul Concurenţei, care sunt armonizate cu legislaţia europeană în domeniu.


	Camera Deputaţilor


p.PREŞEDINTE,

Cristian Buzea

Dep.Istvan Antal - UDMR














Dep.Ioan Bivolaru - PSD














Dep.Aurelia Vasile - PSD














Dep.Dumitru Chiriţă - PSD














Dep.Istvan Erdei - UDMR














Dep.Florentin Sandu - PSD

Expert,

Silvia Vlăsceanu

